VENDIM
[bookmark: _GoBack]Nr. 102, datë 27.2.2019

PËR DISA NDRYSHIME DHE SHTESA NË VENDIMIN NR. 16, DATË 16.1.2019, TË KËSHILLIT TË MINISTRAVE, “PËR PUNONJËSIT ME KONTRATË TË PËRKOHSHME PËR VITIN 2019 NË NJËSITË E QEVERISJES QENDRORE” 

Në mbështetje të nenit 100 të Kushtetutës, të pikës 2, të nenit 18, të ligjit nr. 7961, datë 12.7.1995, “Kodi i Punës i Republikës së Shqipërisë”, të  ndryshuar, dhe të nenit 11, të ligjit nr. 99/2018, “Për buxhetin e vitit 2019”, me propozimin e ministrit të Financave dhe Ekonomisë, Këshilli i Ministrave

VENDOSI:

1. Në vendimin nr. 16, datë 16.1.2019, të Këshillit të Ministrave, bëhen këto ndryshime dhe shtesa:
a) Në pikën 1 të vendimit, numri i punonjësve me kontratë të përkohshme ndryshohet dhe bëhet 1 693 punonjës; 
b) Në lidhjen nr. 1, përmendur në pikën 1 të vendimit bëhen shtesat, si më poshtë vijon:
i) Shtohet ndarja “Gr. 11, Ministria e Arsimit, Sportit dhe Rinisë”, ndarja “Sistemi i Prokurorisë” dhe ndarja “Sistemi i Gjyqësorit”, sipas tabelës që i bashkëlidhet këtij vendimi dhe është pjesë përbërëse e tij; 
ii) Në ndarjet: “Gr. 06, Ministria e Infrastrukturës dhe Energjisë”; “Gr. 10, Ministria e Financave dhe Ekonomisë”; “G. 13, Ministria e Shëndetësisë dhe Mbrojtjes Sociale”; “Gr. 16, Ministria e Brendshme”; “Gr. 63, Kolegji i Posaçëm i Apelimit”; “Gr. 63, Komisioni i Pavarur i Kualifikimit”; dhe “Gr. 87, Institucione të tjera qeveritare” shtohen nënndarjet përkatëse, sipas tabelës që i bashkëlidhet këtij vendimi dhe është pjesë përbërëse e tij.
2. Ngarkohen ministritë dhe institucionet sipas lidhjes nr. 1, të pikës 1, të këtij vendimi, të depozitojnë pranë Ministrisë së Financave dhe Ekonomisë detajimin e numrit të punonjësve, kategorinë përkatëse të pagës dhe burimin e financimit të tyre.
Ky vendim hyn në fuqi menjëherë dhe botohet në Fletoren Zyrtare. 
	   
KRYEMINISTRI
Edi Rama

